మార్కెట్లోకి అలర్జీ ప్రొటక్ట్‌ వాషింగ్‌ మిషిన్‌
నవతెలంగాణ-వాణిజ్య విభాగం
పెద్ద నోట్ల రద్దు, జీఎస్టీ అమలు తర్వాత గృహోపకరణాల అమ్మకాలు పడిపోయాయని గోద్రెజ్‌ అప్లరున్సెస్‌ బిజినెస్‌ హెడ్‌ కమల్‌ నంది అన్నారు. ఈ రెండు నిర్ణయాల వల్ల పరిశ్రమ ఒత్తిడికి గురి అయ్యిందన్నారు. బుధవారం హైదరాబాద్‌లో ఆయన నూతన అలర్జీ ప్రొటక్ట్‌ ఫీచర్‌తో ఫ్రంట్‌ లోడ్‌ ఫుల్లీ అటోమేటెడ్‌ వాషింగ్‌ మిషీన్‌ను ఆయన మార్కెట్లోకి విడుదల చేశారు. ఈ సందర్బంగా ఆయన మీడియాతో మాట్లాడుతూ జిఎస్‌టి వల్ల వాషింగ్‌ మిషన్లు మూడున్నర శాతం మేర ప్రియమయ్యాయని తెలిపారు. ప్రస్తుతం వీటిపై 28 శాతం జిఎస్‌టి అమల్లో ఉందన్నారు. కొత్త వాషింగ్‌ మిషిన్‌ను అత్యాధునిక టెక్నాలజీతో, ఎకో బ్యాలెన్సింగ్‌ వ్యవస్థలో రూపొందించినట్టు తెలిపారు. దీంతో విద్యుత్తు ఆదా అవుతుందని అన్నారు.
మీ స్నేహితులకు రికమెండ్ చెయ్యండి